บิ๊กป้อม ขออย่าใช้ปมถอดถอน ทำประเทศชาติ วุ่น
พล.อ.ประวิตร วงษ์สุวรรณ รองนายกฯและรมว.กลาโหม  ขออย่าใช้ปมถอดถอนทำชาติวุ่น จ่อตั้งอนุกรรมการขันนอตคตช.พูดคุยสันติสุขรอ กอ.รมน. ,เมื่อเวลา 11.15 น. วันที่ 16 ม.ค. ที่ทำเนียบรัฐบาล พล.อ.ประวิตร วงษ์สุวรรณ รองนายกรัฐมนตรีและรมว.กลาโหม ให้สัมภาษณ์ในฐานะประธานคณะกรรมการขับเคลื่อนยุทธศาสตร์ของคณะรักษาความสงบแห่งชาติ (คสช.) ว่า คณะกรรมการดังกล่าวจะดูงานในส่วนที่ คสช. และ รัฐบาล ได้กำหนดยุทธศาสตร์ให้แต่ละกระทรวงดำเนินการว่าไปถึงไหนแล้ว ไม่ได้ไปจับผิดอะไร เพราะบรรดารัฐมนตรีทำดีอยู่แล้ว หากติดขัดอะไรก็ได้ช่วยกัน โดยจะตั้งให้กรรมการแต่ละคน ไปเป็นอนุกรรมการลงไปดูแลแต่ละกระทรวงด้วย ส่วนการขับเคลื่อนงานในพื้นที่ต่างๆ นั้น มีรองนายกรัฐมนตรีดูแลอยู่แล้ว เพราะนายกฯได้มอบเป็นกลุ่มงานให้รองนายกฯทั้ง 5 คน ทั้งนี้ จะดำเนินการให้มีการประชุมคณะกรรมการนี้อย่างเร็วที่สุดสัปดาห์หน้า ว่าจะดำเนินการกันอย่างไร,พล.อ.ประวิตร ยังให้สัมภาษณ์ถึงความคืบหน้า การพูดคุยสันติสุขจังหวัดชายแดนใต้ว่า ขณะนี้กองอำนวยการรักษาความมั่นคงภายในราชอาณาจักร (กอ.รมน.) กำลังเตรียมการตามที่ พล.อ.ประยุทธ์ จันทร์โอชา นายกรัฐมนตรีและหัวหน้า คสช. มอบหมายไปโดยมี พล.อ.อักษรา เกิดผล ประธานคณะที่ปรึกษากองทัพบก เป็นหัวหน้าคณะพูดคุยสันติสุขจังหวัดชายแดนใต้ ต้องวางแผนงานว่า จะทำอย่างไรให้ประเทศมาเลเซียเป็นผู้อำนวยความสะดวก และตอนนี้ยังไม่มีการพูดคุยกับกลุ่มต่างๆ แต่อย่างใด เพราะคณะกรรมการกำลังดำเนินการเกี่ยวกับภาพรวมใหญ่ๆ อยู่ ยังไม่มีการแยกไปทำ,รองนายกรัฐมนตรี และรมว.กลาโหมยังกล่าวถึง กรณีที่วันที่ 23 ม.ค. ที่สภานิติบัญญัติแห่งชาติ (สนช.) จะลงมติถอดถอน น.ส.ยิ่งลักษณ์ ชินวัตร อดีตนายกรัฐมนตรี กรณีปล่อยปละละเลยให้มีการทุจริตโครงการรับจำนำข้าวว่า ขณะนี้ยังไม่มีการข่าวว่าจะมีมวลชนมาให้กำลังใจ เพราะได้บอกไปแล้วว่า หากจะให้กำลังใจสามารถโทรศัพท์ให้กำลังใจได้ อะไรที่จะทำให้เกิดความขัดแย้งหรือไม่เรียบร้อยขอว่าอย่าไปทำ ตอนนี้รัฐบาลกำลังช่วยกันทำงานในภาพรวม
พล.อ.ประวิตร วงษ์สุวรรณ รองนายกฯและรมว.กลาโหม ขออย่าใช้ปมถอดถอนทำชาติวุ่น จ่อตั้งอนุกรรมการขันนอต คตช.พูดคุยสันติสุขรอ กอ.รมน.
บิ๊กป้อม,ประวิตร,ปมถอดถอน,ประเทศวุ่น,อนุกรรมการ,ขันนอต,คตช.,ประวิตร วงษ์สุวรรณ,รองนายกรัฐมนตรี,รมว.กลาโหม,กอ.รมน,ข่าวการเมือง